Alustava esitys korjaavaksi ja täydentäväksi talousarvioksi N:o 3 varainhoitovuoden 2001 talousarvioon pääluokka III - Komissio pääluokka VI - Talous- ja sosiaalikomitea pääluokka VII - Alueiden komitea /* SEK/2001/0663 lopull. */





ALUSTAVA ESITYS KORJAAVAKSI JA TÄYDENTÄVÄKSI TALOUSARVIOKSI nro 3 VARAINHOITOVUODEN 2001 TALOUSARVIOON PÄÄLUOKKA III - KOMISSIO PÄÄLUOKKA VI - TALOUS- JA SOSIAALIKOMITEA PÄÄLUOKKA VII - ALUEIDEN KOMITEA (komission esittämä) Euroopan komissio ottaa huomioon - Euroopan hiili- ja teräsyhteisön perustamissopimuksen 78 artiklan, - Euroopan yhteisön perustamissopimuksen 272 artiklan, - Euroopan atomienergiayhteisön perustamissopimuksen 177 artiklan, - 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen [1], sellaisena kuin se on viimeksi muutettuna 13 päivänä joulukuuta 1999 annetulla asetuksella N:o 2673/1999 [2], 15 artiklan [1] EYVL L 356, 31.12.1977, s. 1. [2] EYVL L 326, 18.12.1999, s. 1. ja esittää budjettivallan käyttäjälle alustavan esityksen korjaavaksi ja täydentäväksi talousarvioksi nro 3/2001 jäljempänä esitettyjen perustelujen mukaisesti. SISÄLLYS 1. Perustelut 1.1. Tutkimus ja kehitys 1.1.1. Eurooppalaisen tutkimusalueen sekä varainhoitouudistuksen ja sisäisen valvonnan toteuttaminen 1.1.2. Henkilöstöjärjestelyjen toteuttaminen ohjelmien kesken 1.1.3. Tehtävien siirrot suhteessa avaruustutkimuspolitiikkaan ja avaruustutkimuksen koordinointiin 1.1.4. Tutkimuksen henkilöstötaulukon mukauttaminen (kokonaismäärää muuttamattomat siirrot) 1.1.5. Budjettinäkökohdat 1.2. Euroopan petostentorjuntavirasto 1.2.1. Asian tausta 1.2.2. Alustavassa lisätalousarvioesityksessä ehdotetut muutokset 1.2.3. Budjettivaikutukset 1.2.4. Päätelmä 1.3. Talous- ja sosiaalikomitea 1.3.1. Johdanto 1.3.2. Ehdotus 1.3.3. Budjettivaikutukset 1.3.4. Belliard-rakennusten kunnostustöiden johdosta vahvistetun seurantaryhmän pääasialliset tehtävät (TSK) 1.4. Alueiden komitea 1.4.1. Johdanto 1.4.2. Belliard-rakennuksen kunnostustöiden valvontaryhmän vahvistaminen 1.4.3. Budjettivaikutukset 1.4.4. Belliard-rakennuksen kunnostustöiden valvontaryhmästä vastaavan insinöörin (väliaikainen A5-toimihenkilö) pääasialliset tehtävät 2. Yleinen tulotaulukko C. henkilöstö 2.1. Pääluokka III - Komissio 2.1.1. Tutkimus ja teknologinen kehittäminen - Yhteinen tutkimuskeskus 2.1.2. Tutkimus ja teknologinen kehittäminen - Epäsuorat toime 2.1.3. Euroopan petostentorjuntavirasto 2.2. Pääluokka VI: Talous- ja sosiaalikomitea 2.3. Pääluokka VII: Alueiden komitea 3. Menotaulukko 3.1. Pääluokka III - Komissio 1. Perustelut Tässä vuotta 2001 koskevassa alustavassa esityksessä korjaavaksi ja täydentäväksi talousarvioksi (KTT) nro 3 esitetään kootusti muutokset, joita eri toimielinten henkilöstötaulukoihin on tarkoitus tehdä; muutokset koskevat komissiota tutkimus- ja kehitystoimintojen osalta sekä Euroopan petostentorjuntavirastoa (OLAF), talous-ja sosiaalikomiteaa ja alueiden komiteaa. Yhteistä kaikille kohteena oleville muutoksille on, että ne eivät vaikuta tulopuoleen eivätkä myöskään kokonaismenoihin. Syynä on se, että palvelukseenottomenettelyn läpivienti on sidoksissa KTT:n vahvistamismenettelyyn ja vie aikaa, joten uusia virkoja voidaan alkaa täyttää todennäköisesti vasta vuoden loppupuolella; näin ollen vaikutukset tämän vuoden talousarvioon jäävät vähäisiksi. Tärkein henkilöstötaulukkoa koskeva muutos tutkimus- ja kehitystoimintojen osalta on 27 uuden viran perustaminen tutkimuksen ja teknologisen kehittämisen epäsuoria toimia varten. Tarkoituksena on kattaa tarpeet, jotka erityisryhmä yksilöi selvityksessään vuonna 2000 ja joita ei voitu sisällyttää oikaisukirjelmään nro 1/2000 (jossa komissiolle pyydettiin 400 uutta virkaa muuhun kuin tutkimustoimintaan), koska kirjelmää laadittaessa T&K-alan tarpeita koskevat lisäselvitykset olivat vielä kesken [3]. Tämänkertaiseen alustavaan esitykseen sisältyvällä määrärahojen siirrolla, joka koskee alaluokan B6 hallinto- ja toimintamäärärahoja, on tarkoitus tasapainottaa erityisohjelmien henkilöstötarpeet. [3] Ks. oikaisukirjelmä nro 1/2001, taulukko I ja alaviite 9, s. 8, sekä liite 1 ja alaviite 16, s. 44. Muutosehdotuksella pyritään OLAFin osalta löytämään tasapaino viraston vakinaisten ja väliaikaisten virkojen välillä; ehdotus perustuu komission (kesäkuussa 2000 antamaan) tiedonantoon uudesta strategiasta taloudellisten etujen suojaamiseksi ja petosten torjumiseksi sekä Euroopan parlamentin 16. toukokuuta 2000 antamaan päätöslauselmaan. Esitykset toimitettiin helmikuussa 2001 OLAFin valvontakomitealle, joka hyväksyi ne 30. maaliskuuta 2001. Parlamentin tehtävänä onkin nyt vapauttaa kyseisten 76 viran määrärahat vahvistamansa vuoden 2001 talousarvion mukaisesti, jotta OLAF voi järjestää tutkimustehtävänsä uuden henkilöresurssipolitiikkansa mukaisesti. Talous- ja sosiaalikomitean ja alueiden komitean esittämät pyynnöt, jotka komissio on sisällyttänyt tähän alustavaan esitykseen, liittyvät Belliard-rakennuksen kunnostukseen ja sopimukseen, jonka nämä komiteat ja Euroopan parlamentti ovat tehneet Belliard- ja Montoyer-rakennusten ostojärjestelyistä ja hallinnoinnista. Kumpikin komitea on pyytänyt yhtä uutta väliaikaista virkaa, jolla täydennetään Belliard-rakennuksen kunnostustöiden valvontaryhmää. 1.1. Tutkimus ja kehitys Komission toteutti vuonna 2000 toimintojensa ja henkilöresurssiensa syvällekäyvän arvioinnin. Arvioinnin tulokset esitetään tiedonannossa "Toimielinten tehtävien ja henkilöresurssien vastaavuus - Keinoja tavoitteiden saavuttamiseksi" [4]. [4] SEC(2000) 2000/3. Tiedonannossa selvitetään henkilöstötaulukossa olevien hallintovirkojen jakautumista, ja sen perusteella komissio esittikin budjettivallan käyttäjälle oikaisukirjelmän nro 1 alustavaan talousarvioesitykseen varainhoitovuodelle 2001. Kirjelmässä mainitaan, että tutkimuksen henkilöstötaulukkoa koskevat muutosehdotukset esitetään budjettivallan käyttäjälle tuonnempana. Erityisryhmän päätelmissä todetaan, että kustannustenjakoperiaatteella toteutettavia toimia varten tarvitaan tutkimuksen alalla 27 uutta virkaa (jotka sisältyvät tämänkertaiseen alustavaan esitykseen KTT:ksi) ja että suoriin toimiin (yhteinen tutkimuskeskus) liittyviä toimintoja on supistettava, jotta alustavassa talousarvioesityksessä vuodelle 2002 esitetään virkojen vähentämistä 175:llä. Komissio esittää paitsi kyseisten uusien virkojen myöntämistä vuonna 2001 myös lisätoimenpiteitä henkilöstöjärjestelyjen toteuttamiseksi ohjelmien kesken. Pyyntöjen vaikutus talousarvioon selvitetään kokonaisuudessaan jäljempänä. Yhteen liitteenä olevaan taulukkoon on koottu kaikki muutosehdotukset, ja lisäksi yhdessä liitteenä olevassa taulukossa esitetään yhteenveto budjettivaikutuksista. 1.1.1. Eurooppalaisen tutkimusalueen sekä varainhoitouudistuksen ja sisäisen valvonnan toteuttaminen Kustannustenjakoperiaatteella toteutettaviin toimiin tarvitaan yhteensä 27 uutta virkaa. Lukuun päädytään ottamalla huomioon säästöt, joihin on tarkoitus päästä yksinkertaistamalla menettelyjä, kasvattamalla hankkeiden kokoa, keskittämällä kansainvälisiä toimintoja ja lakkauttamalla hallinnollisia tehtäviä (säästö: 98 virkaa), sekä 110 viran tarve eurooppalaisen tutkimusalueen toteuttamiseksi ja 15 lisäviran tarve varainhoitouudistuksen ja sisäisen valvonnan toteuttamiseksi. Vastatakseen näihin uusiin haasteisiin komissio on hiljattain toteuttanut uudelleenjärjestelyt yksiköissä, jotka vastaavat kustannustenjakoperiaatteella toteutettavista toimista tutkimuksen alalla. Uusia yksiköitä perustettiin eurooppalaisen tutkimusalueen toteuttamisen edistämiseksi ja rahoitustoimintojen valvonnan tehostamiseksi. Samalla ryhdyttiin toimenpiteisiin menettelyjen yksinkertaistamiseksi, hankkeiden määrän asteittaiseksi vähentämiseksi ja kansainvälisten toimintojen keskittämiseksi. 1.1.2. Henkilöstöjärjestelyjen toteuttaminen ohjelmien kesken Koska tutkimuksen ja teknologisen kehittämisen viidettä puiteohjelmaa on nyt toteutettu kahden vuoden ajan, on tarpeen mukauttaa virkojen jakaumaa eri erityisohjelmien kesken. Kyse on yhteensä 20 virasta (joista kymmenen on entisiä JET-virkoja), jotka liittyvät ydinenergia-alan tutkimus- ja koulutustoimintaa koskevaan erityisohjelmaan. Nämä 20 virkaa on siirrettävä muihin ohjelmiin henkilöresurssien käytön optimoimiseksi TTK-toimintojen hallinnoinnissa. Toimenpide ei vaikuta talousarvioon (tarkemmat tiedot esitetään liitteenä olevassa taulukossa). 1.1.3. Tehtävien siirrot suhteessa avaruustutkimuspolitiikkaan ja avaruustutkimuksen koordinointiin Avaruustutkimuksen koordinointi on tähän asti kuulunut YKT:n toimiin. Toiminnan tehostamiseksi komissio esittää, että koordinointitehtävät sisällytetään osaksi yleistä tutkimuspolitiikkaa ja siirretään epäsuoriin toimiin. Tätä varten tutkimuksen pääosastoon on perustettu uusi avaruustutkimuspolitiikan ja avaruustutkimuksen koordinoinnin yksikkö ja avaruustutkimuksen yksikkö on poistettu YTK:n hallintokaaviosta. Ehdotuksen mukaan yhteisen tutkimuskeskuksen henkilöstötaulukosta siirretään 3 virkaa (yksi A, yksi B ja yksi C) kustannustenjakoperiaatteella toteutettaviin toimiin. 1.1.4. Tutkimuksen henkilöstötaulukon mukauttaminen (kokonaismäärää muuttamattomat siirrot) Tasapainottamistoimenpiteestä oli ilmoitettu budjettivallan käyttäjälle jo vuoden 2000 budjettimenettelyn yhteydessä; tarkoituksena oli vaihtaa tietoyhteiskuntaa koskevan erityisohjelman (osa entistä Esprit-ohjelmaa) tutkimusviroista yhteensä 19 vastaavaan määrään tutkimuksen pääosaston hallintovirkoja. Toimenpide on suunniteltu kaksivaiheiseksi: ensimmäinen vaihe (10 virkaa) on jo toteutettu vuonna 2000 ja toinen vaihe (9 virkaa) on tarkoitus viedä läpi vuonna 2001 tämänkertaisen alustavan esityksen avulla. 1.1.5. Budjettinäkökohdat * Henkilöstötaulukkoa koskevien muutosehdotusten budjettivaikutukset Tutkimuksen henkilöstötaulukkoa koskevien muutosehdotusten vaikutus määrärahoihin jää vähäiseksi. Mukauttamistoimenpiteen läpivienti ja uusien virkojen perustaminen siirtyy käytännössä vuoden 2002 alkupuolelle, koska palvelukseenottomenettely on sidoksissa KTT:n vahvistamiseen ja vie aikaa. Näiden toimien kustannukset aiotaankin ottaa varsinaisesti huomioon vuoden 2002 ATE:n laadinnassa. Muut siirrot erityisohjelmien kesken eivät vaikuta talousarvioon. Yhdessä liitteenä olevassa taulukossa esitetään muutokset kyseisten ohjelmien määrärahaosuuksiin. Muutokset pysyvät kunkin erityisohjelman määrärahojen rajoissa. * Muut budjettivarojen ohjautumista koskevat ehdotukset Ohjelmien toteuttamisessa vuonna 2001 tarvittavat hallintomäärärahat tarkistettiin ohjelmakohtaisesti vuoden alussa. Tarkistuksista kävi ilmi, että suhteessa menoennusteisiin (jotka laadittiin vuoden 2001 ATE:a varten) säästöä on kertynyt yhteensä 5,6 miljoonaa euroa. Komissio esittääkin, että kyseiset määrärahat palautetaan toimintamenoihin. Jäljempänä olevissa taulukoissa esitetään kokoavasti kaikki T&K-toimintojen henkilöstötaulukoita ja budjettikohtia koskevat muutosehdotukset. >TAULUKON PAIKKA> Yhteenveto: henkilöstötaulukoihin esitetyt muutokset budjettikohdittain >TAULUKON PAIKKA> 1.2. Euroopan petostentorjuntavirasto Tämän vuotta 2001 koskevan alustavan lisätalousarvioesityksen tarkoituksena on, että Euroopan petostentorjuntavirasto (OLAF) voi suorittaa täysimääräisesti tehtävät, jotka sille on säädetty asetuksessa 1073/99. Valvontakomitea antoi 30 maaliskuuta 2001 myönteisen lausunnon esityksestä. Esitys on laadittu Euroopan parlamentin suosittelemien petostentorjuntaviraston suuntaviivojen ja erityisesti 16. toukokuuta 2000 ja 13. joulukuuta 2000 annettujen päätöslauselmien mukaisesti. Esityksen pääasiallisena tarkoituksena on muuttaa petostentorjuntaviraston henkilöstötaulukkoa muuttamatta kuitenkaan vuoden 2001 kokonaismäärärahaa. 1.2.1. Asian tausta Vuoden 2001 alustava talousarvioesitys laadittiin petostentorjuntaviraston uuden pääjohtajan virkaanastumisen aikoihin ja ennen kuin komissio antoi tiedonannon uudesta strategiaan taloudellisten etujen suojaamiseksi ja petosten torjumiseksi 28. kesäkuuta 2000. Alustava talousarvio laadittiin näin ollen ennen viraston strategisten suuntaviivojen määrittelyä, joten siinä eivät näy kaikki viraston tarpeet. Vuoden 2001 talousarvion lopullisena vahvistamisajankohtana, 15. joulukuuta 2000, budjettivallan käyttäjä teki alustavan talousarvioesityksen mukaiseen henkilöstötaulukkoon muutoksia. Uudessa henkilöstötaulukossa muutettiin A- ja B-ura-alueen virkojen jakautumista ja ehdotettiin, että vakinaiset ja väliaikaiset virat jaettaisiin aivan eri tavalla kuin alustavassa talousarvioesityksessä. Budjettivallan käyttäjä on lisäksi jäädyttänyt 76 uutta virkaa, kunnes sen 16. toukokuuta 2000 annetun päätöslauselman 20 ja 21 kohdat on toteutettu ja petostentorjuntaviraston valvontakomitean lausunto on saatu. Budjettivallan käyttäjä pyrki näillä muutoksilla saavuttamaan kaksi tavoitetta: - Se halusi varmistaa, että petostentorjuntaviraston erikoistutkijoiksi ja hallintovirkamiehiksi, joiden tehtävänä on valvoa tutkimuksia ja olla yhteyksissä jäsenvaltioiden oikeusviranomaisiin, palkattaisiin ensi sijassa väliaikaisia toimihenkilöitä jäsenvaltioiden ministeriöistä ja hallintovirastoista. - Petostentorjuntaviraston johtajalle haluttiin antaa vahvistus siitä, että hänellä on käytettävissään riittävästi henkilöstöä viraston uusien tehtävien hoitamiseen. Petostentorjuntaviraston valvontakomitea oli asiasta pitkälti samaa mieltä. Budjettivallan käyttäjän aloitteella on ollut myönteisiä vaikutuksia. Siinä on huomioitu suuri osa pääjohtajan tavoitteista, joita ei ollut voitu huomioida vuoden 2001 alustavassa talousarvioesityksessä, koska pääjohtaja astui virkaan vasta 1. maaliskuuta 2000. Vahvistetun talousarvion henkilöstötaulukossa toimet on jaettu niin, että ne vastaavat paremmin petostentorjuntaviraston tarpeita ja viraston pääjohtajan tahtoa palkata jäsenvaltioista korkeatasoista väliaikaista henkilöstöä suorittamaan, johtamaan ja seuraamaan tutkimuksia. Aloite on saanut myös hallinnon pääosaston tuen, sillä se on periaatteessa valmis siirtämään komission yksiköihin ne petostentorjuntaviraston virkamiehet, joilla ei ole (enää) valmiuksia hoitaa viraston uusia tehtäviä. Virastossa laaditaan parhaillaan komission yksiköiden kanssa arviointia viraston henkilöstön valmiuksista hoitaa tehtäviään. Vaikka budjettivallan käyttäjän tekemät muutokset ovatkin oikeansuuntaisia, niitä on muokattava, jotta voitaisiin ottaa huomioon todellinen henkilöstötilanne 1. tammikuuta 2001 ja viraston toiminnan laajeneminen ja sen uudet tehtävät. Jos budjettivallan käyttäjät hyväksyvät alustavassa lisätalousarvioesityksessä esitetyt muutokset, ja jäädytatyt 76 virkaa, virasto voi jatkaa toimintansa uudelleenjärjestelyä ja hoitaa tehtävänsä moitteettomasti palkkaamalla uutta henkilöstöä. 1.2.2. Alustavassa lisätalousarvioesityksessä ehdotetut muutokset Henkilöstön kokonaismäärä on edelleen 300, mutta toimien välinen jakautuma muuttuu niin, että virkamiehiä on 2/3 ja väliaikaisia toimihenkilöitä 1/3 (200 virkamiestä, 100 väliaikaista toimihenkilöä). Liitteenä olevassa henkilöstötaulukossa esitetään henkilöstön määrän kehitys varainhoitovuodesta 2000 ja tähän alustavaan lisätalousarvioesitykseen perustuvat ehdotukset. Tärkeimmät muutokset: * A-ura-alue Vakinaisten virkojen määrä pysyy lisätalousarvioesityksessä vuoden 2000 talousarvioon verrattuna lähes samana (vakinaisten virkojen määrä nousee 83:sta 84:ään) mutta väliaikaisten toimihenkilöiden määrä lisääntyy voimakkaasti (158:sta 60:een). A-ura-alueen toimien määrä siis lisääntyy 98:sta 144:ään. Vuoden 2001 talousarvioon verrattuna toimet jaetaan alustavassa lisätalousarvioesityksessä uudelleen (+31 vakinaista, -1 väliaikainen), mikä nostaa ura-alueen henkilöstön kokonaismäärän 30:een toimihenkilöön. Muutosten ansiosta voidaan maksaa 1. tammikuuta toimessa olevien virkamiesten eläkkeet ja palkata myös toimintojen uudelleenjärjestelyn edellyttämä määrä uusia toimihenkilöitä A-ura-alueelle. Tärkeimmät uudelleenjärjestelyt ovat seuraavat: - Perustetaan yksikkö noin viidestätoista kokeneesta hallintovirkamiehestä, jotka otetaan määräaikaisiksi toimihenkilöiksi. - Perustetaan uusi yksikkö, joka vastaa tiedonhankinnasta ja toimintastrategioista. - Lisätään tutkimuksista ja jatkotoimista vastaavan yksikön henkilöstöä ja varsinkin sisäisten tutkimusten henkilöstöä. - Perustetaan viraston sisäinen valvonta- ja tilintarkastusyksikkö komission alulle paneman varainhoitouudistuksen mukaisesti. - Määrätään yksi väliaikainen toimihenkilö komennukselle euron (metallirahojen) suojaamisesta vastaavaan Euroopan tekniseen ja tieteelliseen keskukseen (European Technical and Scientific Centre, ETSC). - Määrätään kolme toimihenkilöä laatimaan vihreä kirja Euroopan syyttäjäviranomaisesta. - Vahvistetaan savukkeiden salakuljetusta käsittelevää erityisryhmää. - Perustetaan yksikkö hoitamaan petosten vuoksi menetettyjen rahasummien takaisinperintää. - Perustetaan yksikkö, jonka tehtävänä on seurata laajentumisprosessia ja tuleville uusille jäsenvaltioille annettavaa tukea. * B-ura-alue Virkamiesten määrä vähenee lisätalousarvioesityksessä vuoden 2000 talousarvioon verrattuna (60:sta 52:ään) mutta väliaikaisten toimihenkilöiden määrä lisääntyy voimakkaasti (15:sta 40:een). B-ura-alueen toimien määrä siis lisääntyy 75:stä 92:een. Henkilöstön määrä vähenee budjettivallan käyttäjän vahvistamaan vuoden 2001 talousarvioon verrattuna (-30 toimihenkilöä), ja toimet ryhmitellään uudelleen niin, että ura-alueen alimman palkkaluokan toimien määrä lisääntyy. Näiden muutosten ansiosta voidaan rekrytoida 17 uutta tutkijaa, jotka jaetaan nuorempiin tutkijoihin (alle 10 vuoden työkokemus) ja kokeneisiin tutkijoihin, jotka ovat lähtöisin pääasiassa erikoistutkimuksista vastaavista kansallisista hallintovirastoista. Tätä uutta henkilöstöä käytetään tarvittaessa A-ura-aluetta koskevan kappaleen kohdissa 2, 3, 6 ja 7 esitettyjen osastojen ja yksiköiden vahvistamiseen. * Muut ura-alueet Muihin ura-alueisiin (C ja D) alustava lisätalousarvioesitys ei tuo muutosta. * Virkojen siirtäminen Tämän ehdotuksen mukaisesti 30 B-ura-alueen toimea siirretään A-ura-alueeseen. 1.2.3. Budjettivaikutukset Vuoden 2001 talousarvion määrärahoja ei muuteta, koska hyväksyttyjen toimien aiheuttamat menot voidaan rahoittaa nykyisillä määrärahoilla. 1.2.4. Päätelmä Väliaikaisten toimihenkilöiden ja virkamiesten välinen suhde muuttuu (1:6 vuonna 2000, 1:2 vuonna 2001). Tämä virkamiesten ja väliaikaisten toimihenkilöiden välinen jakauma on Euroopan parlamentin toivomuksen mukainen. Muiden kuin virkamiesten määrää lisäävät vielä jäsenvaltioiden lähettämät kansalliset asiantuntijat (noin 20). Jos alustava lisätalousarvioesitys hyväksytään, budjettivallan käyttäjän jäädyttämät 76 virkaa voidaan vapauttaa henkilöstötaulukon mukaisesti. Yhteenveto: OLAFin henkilöstötaulukkoon esitetyt muutokset >TAULUKON PAIKKA> 1.3. Talous- ja sosiaalikomitea 1.3.1. Johdanto Vuoden 1999 talousarviomenettelyn yhteydessä budjettivallan käyttäjä kirjasi talousarvion pääluokkaan VI 26 miljoonan euron määrärahan Belliard-rakennuksen kunnostusta varten. Kyseisen määrärahan harkinnanvarainen siirto hyväksyttiin budjettivaliokunnan kokouksessa 12.-13. lokakuuta 2000. Euroopan parlamentin päästyä alueiden komitean ja talous- ja sosiaalikomitean kanssa sopimukseen asiasta Belliard- ja Montoyer-rakennuksia koskeva tilanne saatiin ratkaistua juridisesti uudella vuokrasopimuksella. Tämä pitkäaikainen vuokrasopimus antaa alueiden komitealle ja talous- ja sosiaalikomitealle mahdollisuuden Belliard- ja Montoyer-rakennusten ostoon. Sopimus omistajan kanssa tehtiin 15. joulukuuta 2000. Sen johdosta Euroopan parlamentin ja omistajan välinen sopimus purkautui ja Euroopan parlamentin ja komiteoiden välinen hallinnollinen sopimus päättyi. Korjaustöitä alettiin valmistella välittömästi. Valmisteluissa siirrytään muutaman kuukauden päästä ratkaisevaan vaiheeseen, jossa on seurattava erittäin tarkkaan sekä konsulttiyritysten töitä että kaikkia tarvittavia hallinnollisia toimia. Koska alueiden komitean ja talous- ja sosiaalikomitean asettautumisesta Belliard- ja Montoyer-rakennuksiin aiheutuu kustannuksia, on ryhdyttävä jo tässä vaiheessa tarvittaviin toimiin tämän investoinnin suojaamiseksi. Tehtävää varten tarvitaan ryhmä, joka muodostuu yhdestä A5-, kahdesta A7-, yhdestä B5- ja yhdestä C-toimihenkilöstä. Euroopan parlamentti on lisäksi huomauttanut, että komiteoiden tulee huolehtia siitä, että työt johtavat käytössä olevien budjettivarojen puitteissa parhaaseen mahdolliseen lopputulokseen. Lisäksi komiteoiden tulee hankkia riittävästi taloudellista, teknistä ja oikeudellista asiantuntija-apua. Rakennusten omistajan kanssa käytyjen neuvottelujen lopputulos oli epäselvä vielä varainhoitovuoden 2000 viimeisinä päivinä, joten tätä ehdotusta ei voitu tehdä vuoden 2001 normaalin talousarviomenettelyn yhteydessä, vaan sitä varten tarvitaan korjaava ja täydentävä lisätalousarvio. 1.3.2. Ehdotus * Belliard-rakennusten kunnostustöiden valvontaryhmän vahvistaminen Komiteat esittävät, että ryhmää vahvistettaisiin väliaikaisilla A5- ja A7-toimihenkilöillä, joista yksi tulisi alueiden komiteasta ja toinen talous- ja sosiaalikomiteasta. Tämän korjaavan ja täydentävän lisätalousarvioehdotuksen tavoitteena on saada TSK:hon uusi väliaikainen A7-toimi töiden ajaksi (työt on arvioitu saatavan päätökseen joulukuussa 2003). Talous- ja sosiaalikomitea pyytää budjettivallan käyttäjältä tämän toimen saamista mahdollisimman pian, sillä korjaustöiden valmistelu on tarkoitus aloittaa välittömästi. * Ryhmän nykyisten väliaikaisten toimihenkilöiden toimikauden jatkaminen Ryhmä muodostuu tällä hetkellä väliaikaisesta A7-toimihenkilöstä ja väliaikaisesta B5-toimihenkilöstä. Budjettivallan käyttäjä on jo myöntänyt kyseiset toimet TSK:lle vuosiksi 2000 ja 2001. Koska työt jatkuvat joulukuuhun 2003, komiteat ehdottavat näiden kahden väliaikaisen toimen jatkamista kyseiseen ajankohtaan saakka. * C5-toimihenkilön siirto Ryhmään siirretään yksi C5-virkamies komiteoiden yhteispalveluista. 1.3.3. Budjettivaikutukset Uuden toimen perustamisella ei ole vaikutuksia TSK:n vuoden 2001 talousarvioon, sillä tarvittavat määrärahat saadaan rekrytointipolitiikan hoitamisessa tehtävien säästöjen avulla. 1.3.4. Belliard-rakennusten kunnostustöiden johdosta vahvistetun seurantaryhmän pääasialliset tehtävät (TSK) * kaksi teknisen alan asiantuntijaa tai vastaavaa (2 väliaikaista A7-toimihenkilöä) - osallistuminen komiteoiden tarpeiden ja teknisten vaatimusten määrittelyyn - teknisten vaatimusten noudattamisen seuranta työmaalla - urakoitsijan tekemien tarjouspyyntöjen valvonta ja seuranta - laadunvalvonta - kulujen seuranta - turvallisuussääntöjen ja -standardien ja ympäristönormien noudattamisen valvonta töiden koko keston ajan * toimihenkilö, joka vastaa hallinnollisesta seurannasta (1 väliaikainen B5-toimihenkilö) - avustaminen hankkeen hallinnoinnissa ja sen seuranta erityisesti kulujen osalta - urakoitsijan tekemien tarjouspyyntöjen seuranta - työaikataulun noudattaminen ja seuranta - osallistuminen asiaa hoitavaan ryhmään ja yhteydet asianomaisten yksiköiden kanssa - osallistuminen asiaa hoitavaan ryhmään ja yhteydet asianomaisten yksiköiden kanssa 1.4. Alueiden komitea 1.4.1. Johdanto Vuoden 1999 talousarviomenettelyn yhteydessä budjettivallan käyttäjä kirjasi yhteisen organisaatiorakenteen talousarvioon (osasto C, pääluokka VI) 26 miljoonan euron määrärahan Belliard-rakennuksen kunnostusta varten. Kyseisen määrärahan siirto hyväksyttiin budjettivaliokunnan kokouksessa 12.-13. lokakuuta 2000. Euroopan parlamentin sekä alueiden komitean ja talous- ja sosiaalikomitean päästyä sopimukseen asiasta Belliard- ja Montoyer-rakennuksia koskeva tilanne on juridisesti ratkaistu uudella pitkäaikaisella vuokrasopimuksella, joka antaa alueiden komitealle ja talous- ja sosiaalikomitealle mahdollisuuden Belliard- ja Montoyer-rakennusten ostoon. Sopimus rakennuksen omistajan kanssa tehtiin 15. joulukuuta 2000. Sen johdosta Euroopan parlamentin ja rakennuksen omistajan välinen sopimus purkautui ja Euroopan parlamentin ja komiteoiden välinen hallinnollinen sopimus päättyi. Korjaustöitä alettiin valmistella välittömästi. Valmisteluissa siirrytään muutaman kuukauden päästä ratkaisevaan vaiheeseen, jossa on otettava erittäin tarkkaan huomioon sekä konsulttiyritysten tekemät työt että kaikki tarvittavat hallinnolliset toimet. Koska alueiden komitean ja talous- ja sosiaalikomitean asettautumisesta Belliard- ja Montoyer-rakennuksiin aiheutuu kustannuksia, on ryhdyttävä jo tässä vaiheessa tarvittaviin toimiin tämän investoinnin suojaamiseksi. Euroopan parlamentti onkin huomauttanut, että komiteoiden tulee huolehtia siitä, että työt johtavat parhaaseen mahdolliseen lopputulokseen. Tätä varten niiden tulee hankkia riittävästi taloudellista, teknistä ja oikeudellista asiantuntija-apua. 1.4.2. Belliard-rakennuksen kunnostustöiden valvontaryhmän vahvistaminen Alueiden komitean ja talous- ja sosiaalikomitean mielestä ryhmää tulisi vahvistaa kahdella väliaikaisella A5- ja A7-toimihenkilöllä, joista yksi tulisi alueiden komiteasta ja toinen talous- ja sosiaalikomiteasta. Tämän korjaavan ja täydentävän lisätalousarvioehdotuksen tavoitteena on saada alueiden komiteaan uusi väliaikainen A5-toimi töiden sekä niitä seuraavan töiden vastaanoton ajaksi (työt on arvioitu saatavan päätökseen joulukuussa 2003). Alueiden komitea pyytää budjettivallan käyttäjältä tämän toimen saamista mahdollisimman pian, sillä korjaustöiden valmistelu on tarkoitus aloittaa välittömästi. Ehdotus vastaa myös Euroopan parlamentin useissa päätöslauselmissaan esittämää vaatimusta, jonka mukaan komiteoille korjaustöitä varten varattua 26 miljoonan euron budjettia ei saisi ylittää. Tämä edellyttää komiteoilta konsulttien työn tarkkaa valvontaa ja sen täydentämistä. Kyseistä toimea varten tarvitaan korjaava ja täydentävä lisätalousarvio, sillä sitä ei voitu esittää vuoden 2001 talousarvion hyväksymisen yhteydessä, koska rakennusten omistajan kanssa käytävien neuvottelujen päättymisestä oltiin pitkään epätietoisia, joten töiden aloittamisestakaan ei ollut tietoa. Konkreettisia tarpeita korjaustöitä varten voitiin ryhtyä arvioimaan paremmin vasta sitten, kun sopimus oli allekirjoitettu ja suunnittelutyöt saatu käyntiin. Tällä uudella toimella vahvistetaan nykyistä ryhmää, joka muodostuu yhdestä väliaikaisesta A7-toimihenkilöstä ja yhdestä B5-toimihenkilöstä. Budjettivallan käyttäjä on jo myöntänyt kyseiset toimet TSK:lle vuodeksi 2000 ja 2001. TSK ehdottaa näiden kahden toimen jatkamista kyseiseen ajankohtaan saakka. Lisäksi yhteispalvelut pyrkivät siirtämään ryhmään yhden C-virkamiehen. 1.4.3. Budjettivaikutukset Uuden toimen perustamisella ei ole vaikutuksia AK:n vuoden 2001 talousarvioon, sillä ottaen huomioon AK:n korjaavan ja täydentävän lisätalousarvion 1/2001 hyväksymisen todennäköisen ajankohdan, toimi voidaan rahoittaa käytettävissä olevilla määrärahoilla. 1.4.4. Belliard-rakennuksen kunnostustöiden valvontaryhmästä vastaavan insinöörin (väliaikainen A5-toimihenkilö) pääasialliset tehtävät - uusista rakennuksista vastaavan ryhmän koordinointi ja johtaminen - yhteydenpito viranomaisiin - suunnitelmien (rakennustekninen) tarkistus - komiteoiden avustaminen tarpeiden määrittelyssä ja sijoitussuunnitelmien laatiminen yhteistyössä asianomaisten yksiköiden kanssa - komiteoiden toivomusten mukaisen toimenpideselvityksen laatiminen yhdessä urakoitsijan kanssa - töiden valmisteluvaiheen seuranta yhteistyössä konsultin kanssa (hallinnolliset luvat, tarjouspyyntöjen valvonta jne.) - työmaakokousten järjestäminen töiden aikana - töiden sekä urakoitsijan ja alihankkijoiden esittämien suunnitelmien noudattamisen valvonta - osallistuminen töiden väliaikaiseen vastaanottoon sekä viimeistelytöiden valvonta - osallistuminen töiden lopulliseen vastaanottoon - toimintasuunnitelmien laatiminen - tarvittavien muuttojen koordinaatio ja järjestely 2. Yleinen tulotaulukko C. henkilöstö 2.1. Pääluokka III - Komissio 2.1.1. Tutkimus ja teknologinen kehittäminen - Yhteinen tutkimuskeskus >TAULUKON PAIKKA> 2.1.2. Tutkimus ja teknologinen kehittäminen - Epäsuorat toime >TAULUKON PAIKKA> 2.1.3. Euroopan petostentorjuntavirasto >TAULUKON PAIKKA> (1) Joista yksi virka valvontakomitean sihteeristön johtajaa varten. (2) Tiedonhankinnasta ja toimintastrategioista vastaavan yksikön päällikköä varten, tutkinnasta ja jatkotoimista vastaavan yksikön johtajaa varten ja petostentorjunnan yhteistyöstä ehdokasmaissa vastaavaa pääneuvonantajaa varten. (3) Joista yksi virka valvontakomitean sihteeristöä varten. 2.2. Pääluokka VI: Talous- ja sosiaalikomitea >TAULUKON PAIKKA> 2.3. Pääluokka VII: Alueiden komitea >TAULUKON PAIKKA> (1) Joista väliaikaisina virkoina yksi A3-, yksi A7-, yksi B3- ja yksi C3-virka on osoitettu puheenjohtajistolle ja viisi A7-, kolme A6-, kaksi B5-, kolme C5- ja yksi C4-virka poliittisille ryhmille. (2) Tiettyjen toimien täyttäminen puolipäiväisesti voidaan kompensoida palkkaamalla lisähenkilöstöä, jonka määrä rajoitetaan kullakin ura-alueella täten vapautuvien toimien määrään. (3) Muutamien ylennysten (kolme A7 virkaa A6:ksi, kolme väliaikaista A7-virkaa väliaikaiseksi A6:ksi, yksi B3-virka B2:ksi ja yksi väliaikainen C5-virka C4:ksi) edellytyksenä on, että vastaavat määrärahat vapautetaan uutta ylennyspolitiikka koskevan raportin esittämisen jälkeen. Kun raportti on esitetty, budjettivallan käyttäjä tarkastelee ylennystarvetta uudelleen ja päättää tarvittavien määrärahojen mahdollisesta vapauttamisesta. (4) Kolme LA4-virkaa ja kolme C1-virkaa lakkautetaan varainhoitoasetuksen 55 artiklan 2 kohdan nojalla. 3. Menotaulukko 3.1. Pääluokka III - Komissio OSASTO B6-6 EPÄSUORAT TOIMET - KUSTANNUSTENJAKOPERIAATTEELLA TOTEUTETTAVAT TOIMET JA KOORDINOIVA TOIMINTA - VIIDES PUITEOHJELMA 1998-2002 YHTEENVETOTAULUKKO >TAULUKON PAIKKA> OSASTO B6-6 EPÄSUORAT TOIMET -KUSTANNUSTENJAKOPERIAATTEELLA TOTEUTETTAVAT TOIMET JA KOORDINOIVA TOIMINTA - VIIDES PUITEOHJELMA 1998-2002 LUKU B6-6 1: ENSIMMÄINEN TOIMI: TUTKIMUSTA, TEKNOLOGISTA KEHITTÄMISTÄ JA ESITTELYÄ KOSKEVAT OHJELMAT Momentti - B6-6 1 1 Elämänlaatu ja luonnonvarojen hoitaminen Alamomentti - B6-6 1 1 0 Elämänlaatu ja luonnonvarojen hoitaminen: Hallintomenot >TAULUKON PAIKKA> Selvitysosaa muutetaan seuraavasti (lihavoitu kursiivi): Määräraha on tarkoitettu kattamaan henkilöstömenot 218:stä toimihenkilöstä (117 A-, 46 B- ja 55 C-ura-alueelta). Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 601 262 euroa maksusitoumuksina, - 601 262 euroa maksuina. ----------------------------------------------------------- Alamomentti - B6-6 1 1 1 Elämänlaatu ja luonnonvarojen hallinta - Toimintamenot >TAULUKON PAIKKA> Selvitysosaa muutetaan seuraavasti (lihavoitu kursiivi): >TAULUKON PAIKKA> Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 11 336 738 euroa maksusitoumuksina, - 7 463 938 euroa maksuina. ----------------------------------------------------------- Momentti - B6-6 1 2 Käyttäjäystävällinen tietoyhteiskunta Alamomentti B6-6 1 2 0 Käyttäjäystävällinen tietoyhteiskunta - Hallintomenot Selvitysosaa muutetaan seuraavasti (lihavoitu kursiivi): Määräraha on tarkoitettu kattamaan henkilöstömenot 528:stä toimihenkilöstä (285 A-, 80 B- ja 163 C-ura-alueelta). ----------------------------------------------------------- Momentti - B6-6 1 3 Kilpailukykyinen ja kestävä kasvu Alamomentti - B6-6 1 3 0 Kilpailukykyinen ja kestävä kasvu - Hallintomenot >TAULUKON PAIKKA> Selvitysosaa muutetaan seuraavasti (lihavoitu kursiivi): Määräraha on tarkoitettu kattamaan henkilöstömenot 233:stä toimihenkilöstä (132 A-, 43 B- ja 58 C-ura-alueelta). Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 674 619 euroa maksusitoumuksina, - 674 619 euroa maksuina. ----------------------------------------------------------- Alamomentti - B6-6 1 3 1 Kilpailukykyinen ja kestävä kasvu - toimintamenot >TAULUKON PAIKKA> Selvitysosaa muutetaan seuraavasti (lihavoitu kursiivi): Maksujen ennakoitu erääntymisaikataulu suhteessa maksusitoumuksiin on seuraava: >TAULUKON PAIKKA> Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 12 534 261 euroa maksusitoumuksina, - 8 217 781 euroa maksuina. ----------------------------------------------------------- Momentti B6-6 1 4 Energia, ympäristö ja kestävä kehitys (EY) - Ympäristö ja kestävä kehitys Alamomentti B6-6 1 4 0 Energia, ympäristö ja kestävä kehitys (EY) - Ympäristö ja kestävä kehitys: Hallintomenot >TAULUKON PAIKKA> Selvitysosaa muutetaan seuraavasti (lihavoitu kursiivi): Määräraha on tarkoitettu kattamaan henkilöstömenot 108:stä toimihenkilöstä (61 A-, 14 B- ja 33 C-ura-alueelta). Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 317 419 euroa maksusitoumuksina, - 317 419 euroa maksuina. ----------------------------------------------------------- Momentti B6-6 1 4 1 Energia, ympäristö ja kestävä kehitys(EY) - Ympäristö ja kestävä kehitys: Toimintamenot >TAULUKON PAIKKA> Selvitysosaa muutetaan seuraavasti (lihavoitu kursiivi): Maksujen ennakoitu erääntymisaikataulu suhteessa maksusitoumuksiin on seuraava: >TAULUKON PAIKKA> Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 5 164 661 euroa maksusitoumuksina, - 2 427 381 euroa maksuina. ----------------------------------------------------------- Momentti B6-6 1 5 -- Energia, ympäristö ja kestävä kehitys (EY) - Energia Alamomentti B6-6 1 5 0 -- Energia, ympäristö ja kestävä kehitys (EY) - Energia: Hallintomenot >TAULUKON PAIKKA> Selvitysosaa muutetaan seuraavasti (lihavoitu kursiivi): Määräraha on tarkoitettu kattamaan henkilöstömenot 101:stä toimihenkilöstä (56 A-, 21 B- ja 24 C-ura-alueelta). Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 314 505 euroa maksusitoumuksina, - 314 505 euroa maksuina. ----------------------------------------------------------- Alamomentti B6-6 1 5 1 -- Energia, ympäristö ja kestävä kehitys (EY) - Energia: Toimintamenot >TAULUKON PAIKKA> Selvitysosaa muutetaan seuraavasti (lihavoitu kursiivi): Maksujen ennakoitu erääntymisaikataulu suhteessa maksusitoumuksiin on seuraava: >TAULUKON PAIKKA> Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 4 923 175 euroa maksusitoumuksina, - 3 107 095 euroa maksuina. ----------------------------------------------------------- LUKU B6-6 2 TOINEN TOIMI: YHTEISTYÖ KOLMANSIEN MAIDEN JA KANSAINVÄLISTEN JÄRJESTÖJEN KANSSA Momentti - B6-6 2 1 Yhteisön tutkimuksen kansainvälisen aseman vahvistaminen Alamomentti B6-6 2 1 Yhteisön tutkimuksen kansainvälisen aseman vahvistaminen - Hallintomenot >TAULUKON PAIKKA> Selvitysosaa muutetaan seuraavasti (lihavoitu kursiivi): Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 235 207 euroa maksusitoumuksina, - 235 207 euroa maksuina. ----------------------------------------------------------- Alamomentti - B6-6 2 1 1 Yhteisön tutkimuksen kansainvälisen aseman vahvistaminen - Toimintamenot >TAULUKON PAIKKA> Selvitysosaa muutetaan seuraavasti (lihavoitu kursiivi): Maksujen ennakoitu erääntymisaikataulu suhteessa maksusitoumuksiin on seuraava: >TAULUKON PAIKKA> Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 2 319 713 euroa maksusitoumuksina, - 1 456 793 euroa maksuina. ----------------------------------------------------------- LUKU - B6-64 NELJÄS TOIMI: TUTKIJOIDEN KOULUTUS JA LIIKKUVUUS Momentti - B6 6 4 1 Tutkijavoimavarojen lisääminen ja sosioekonomisen tietopohjan laajentaminen Alamomentti - B6-6 4 1 0 Tutkijavoimavarojen lisääminen ja sosioekonomisen tietopohjan laajentaminen - Hallintomenot >TAULUKON PAIKKA> Selvitysosaa muutetaan seuraavasti (lihavoitu kursiivi): Määräraha on tarkoitettu kattamaan henkilöstömenot 125:stä toimihenkilöstä (66 A-, 20 B- ja 39 C-ura-alueelta). Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 372 522 euroa maksusitoumuksina, - 372 522 euroa maksusitoumuksina, ----------------------------------------------------------- Alamomentti - B6-6 4 1 1 Tutkijavoimavarojen lisääminen ja sosioekonomisen tietopohjan laajentaminen - Toimintamenot >TAULUKON PAIKKA> Selvitysosaa muutetaan seuraavasti (lihavoitu kursiivi): Maksujen ennakoitu erääntymisaikataulu suhteessa maksusitoumuksiin on seuraava: >TAULUKON PAIKKA> Tälle alamomentille otettuihin määrärahoihin lisätään Euroopan vapaakauppaliiton jäsenvaltioiden rahoitusosuudet Euroopan talousalueesta tehdyn sopimuksen määräysten ja erityisesti sen 82 artiklan ja pöytäkirjan N:o 32 mukaisesti: - 5 743 118 euroa maksusitoumuksina, - 4 421 478 euroa maksuina, ----------------------------------------------------------- LUKU B6-6 5 EURATOM-PUITEOHJELMA Momentti B6-6 5 1 Ydinenergia (Euratom) - Ydinfissio Alamomentti B6-6 5 1 0 Ydinenergia (Euratom) - Ydinfissio: Hallintomenot >TAULUKON PAIKKA> ----------------------------------------------------------- Alamomentti B6-6 5 1 1 Ydinenergia (Euratom) -Ydinfissio: Toimintamenot >TAULUKON PAIKKA> Maksujen ennakoitu erääntymisaikataulu suhteessa maksusitoumuksiin on seuraava: >TAULUKON PAIKKA> ----------------------------------------------------------- Momentti B6-6 5 2 Ydinenergia (Euratom) - Hallittu lämpöydinfuusio Alamomentti B6-6 5 2 0 Ydinenergia (Euratom) - Hallittu lämpöydinfuusio: Hallintomenot >TAULUKON PAIKKA> Selvitysosaa muutetaan seuraavasti (lihavoitu kursiivi): Määräraha on tarkoitettu kattamaan henkilöstömenot 188:stä toimihenkilöstä (153 A-, 25 B- ja 10 C-ura-alueelta). ----------------------------------------------------------- Momentti B6-6 5 2 1 Ydinenergia (Euratom) - Hallittu lämpöydinfuusio: Toimintamenot >TAULUKON PAIKKA> Selvitysosaa muutetaan seuraavasti (lihavoitu kursiivi): Maksujen ennakoitu erääntymisaikataulu suhteessa maksusitoumuksiin on seuraava: >TAULUKON PAIKKA>